<classify> Baada ya juzi wanariadha watatu kutwaa medali kwenye michezo hiyo inayofanyika Los Angeles, jana wanariadha watano waliibuka na medali.Akizungumza kwa njia ya mtandao jana, Mkuu wa msafara, Frank Macha alisema Tanzania imeendelea kujinyakulia medali baada ya juzi kupata medali tatu.Wachezaji wetu wamefanikiwa kupata medali nyingine tano baada ya zile tatu ambazo zilinyakuliwa awali.Waliopata medali ni Blandina Patrick dhahabu na Deonatus Manyama fedha wote kwenye mbio za mita 800. Wengine ni Faraja Meza aliyepata medali ya dhahabu, Riziki Chilumba medali ya fedha na Aisha Kaoneka medali ya shaba kwenye mbio za mita 100.Wachezaji wengine ambao walishajinyakulia medali ni Godfrey Jabuya, Blandina Patrick na Deonatus Manyama kwenye mbio za mita 400 hivyo hadi sasa Tanzania imefikisha jumla ya medali nane, dhahabu tatu, fedha tatu na shaba mbili.Timu hiyo ina wachezaji wanane, wanawake wanne na wanaume wanne, itashiriki tena katika mchezo wa riadha katika mita 100, 200, 400, 800, 5000, nusu marathon na mita 4x100 kupokezana vijiti  <topic>: MICHEZO 